โครงการฝึกอบรมเชิงปฏิบัติการหลักสูตร 
การวิจัยเพื่อพัฒนาการเรียนการสอนและการผลิตผลงานวิชาการเพื่อเลื่อนวิทยฐานะสำหรับผู้บริหารและครูระดับการศึกษาขั้นพื้นฐาน 


หลักการและเหตุผล
ครู เป็นผู้ที่มีบทบาทสำคัญต่อการจัดการศึกษาให้มีคุณภาพและได้มาตรฐาน โดยเฉพาะอย่างยิ่งการปฏิรูปการเรียนรู้ตามแนวพระราชบัญญัติการศึกษาแห่งชาติ พ.ศ. 2542 บทบาทของครูจะเป็นผู้อำนวยความสะดวกในการจัดการเรียนรู้ให้แก่ผู้เรียน เป็นผู้คอยกระตุ้นและสร้างบรรยากาศให้ผู้เรียนเกิดการเรียนรู้และสามารถแสวงหาความรู้ได้ด้วยตนเอง ดังนั้นครูในปัจจุบันจึงต้องเป็นครูมืออาชีพ ที่มีความรอบรู้ทั้งด้านเนื้อหาวิชาการ และวิธีการจัดการเรียนรู้ที่มีประสิทธิภาพ พระราชบัญญัติการศึกษาแห่งชาติ พ.ศ. 2542 ได้ให้ความสำคัญอย่างยิ่งต่อการพัฒนาวิชาชีพครูให้เป็นวิชาชีพชั้นสูง 
ครูซึ่งถือเป็นบุคลากรทางการศึกษาที่มีความสำคัญอย่างยิ่งในการพัฒนาศักยภาพของนักเรียน แต่ทั้งนี้การที่จะพัฒนาศักยภาพของนักเรียนได้นั้น ครูทุกคนก็จำเป็นต้องมีศักยภาพทั้งทางด้านความรู้และประสบการณ์ในวิชาชีพเสียก่อน ดังนั้นสมรรถนะทางวิชาชีพครู (Teaching Professional Competency) จึงเป็นสิ่งสำคัญยิ่งในการที่จะจัดการเรียนการสอนของครูให้มีประสิทธิภาพตามแนวการเรียนรู้ตามพระราชบัญญัติการศึกษาแห่งชาติ พ.ศ. 2542 ได้ ซึ่งการพัฒนาครูการศึกษาขั้นพื้นฐานให้เป็นผู้ที่มีความรู้ความสามารถในด้านการจัดการเรียนการสอนแก่นักเรียนนั้น สิ่งสำคัญประการหนึ่ง คือ ครูต้องมีความสามารถในการทำการวิจัยเพื่อพัฒนาการเรียนการสอน ในรูปแบบของการวิจัยในชั้นเรียน และการวิจัยเชิงปฏิบัติการ และการวิจัยและพัฒนา เนื่องจากการศึกษาวิจัยนั้นจะเป็นพื้นฐานสำคัญที่จะทำให้ครูมีความสามารถในการแก้ปัญหา การพัฒนานวัตกรรมเพื่อนำไปใช้สำหรับการพัฒนาผู้เรียน สามารถจัดการจัดการเรียนการสอนที่เอื้อต่อการเรียนรู้ของผู้เรียนในแต่ละช่วงชั้นได้ ดังนั้นสถาบันการศึกษาทุกแห่งจำเป็นอย่างยิ่งที่จะต้องให้ความสำคัญกับการพัฒนาสมรรถนะของครู ให้ความร่วมมือและสนับสนุนให้ครูได้มีโอกาสในการพัฒนาตนเอง ในการที่จะนำความรู้ ทักษะ และประสบการณ์จากการวิจัยมาใช้ เพื่อประโยชน์ต่อผู้เรียน การเรียนการสอน และสถาบันการศึกษาโดยรวม
ครูในฐานะผู้บริหารสถานศึกษา เป็นบุคลากรทางการศึกษาที่มีบทบาทสำคัญในการผลักดันให้การปฏิรูปการเรียนรู้ ซึ่งเป็นหัวใจของการปฏิรูปการศึกษาตามพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ประสบความสำเร็จ ดังนั้น ภารกิจด้านการเรียนรู้ของผู้เรียนจึงเป็นภารกิจหลักที่ผู้บริหารจะต้องให้ความสำคัญเป็นลำดับแรก นอกจากนี้เพื่อรองรับเจตนารมณ์ของพระราชบัญญัติการศึกษาแห่งชาติดังกล่าว ที่กำหนดไว้ในมาตรา 39 ว่าให้กระทรวงกระจายอำนาจการบริหารและการจัดการศึกษาไปยังสถานศึกษาโดยตรงทั้งด้านวิชาการ งบประมาณ การบริหารงานบุคคล และการบริหารทั่วไป ผู้บริหารสถานศึกษาในยุคปฏิรูป จึงต้องปรับเปลี่ยนบทบาทและวิธีการบริหารของตนใหม่ โดยจะต้องมีคุณสมบัติเป็นผู้นำทางวิชาการ มีความรอบรู้ มีวิสัยทัศน์ มีคุณธรรม จริยธรรม และมีความ มุ่งมั่นตั้งใจที่จะพัฒนาตนเองและสถานศึกษาของตนให้มีความเป็นเลิศทางด้านการจัดการศึกษาได้อย่างมีคุณภาพ
ทั้งนี้บุคลากรทางการศึกษาขั้นพื้นฐานทุกระดับ ไม่ว่าจะเป็นผู้บริหารสถานศึกษาและศึกษานิเทศก์ต่างก็ต้องผลิตผลงานวิจัยและวิชาการเพื่อการขอเลื่อนวิทยฐานะของตนเองดังนั้นการอบรมในหลักสูตรนี้จะเป็นการตอบสนองความต้องการของบุคลากรทางการศึกษาได้เป็นอย่างดี ซึ่งโดยหลักการการเข้าสู่ตำแหน่งและรับเงินวิทยฐานะของครูชำนาญการพิเศษ ครูเชี่ยวชาญ และครูเชี่ยวชาญพิเศษ ได้กำหนไว้ข้อหนึ่งว่า ครูจะต้องส่งผลงานเพื่อการประเมิน เป็นผลงานวิชาการ 1 เรื่องและเป็นผลงานวิจัยอีก 1 เรื่อง เพื่อที่จะได้รับเงินวิทยฐานะ ตามที่กระทรวงศึกษาธิการได้กำหนดหลักเกณฑ์ต่าง ๆ เพื่อให้ครูเข้าสู่ตำแหน่งและรับเงินวิทยฐานะต่าง ๆ 
ดังนั้นเพื่อการตอบสนองต่อความต้องการของผู้บริหารและครูสถานศึกษาขั้นพื้นฐาน สำหรับการพัฒนาศักยภาพทางการจัดการเรียนการสอน การทำวิจัย และการทำผลงานวิชาการเพื่อเข้าสู่ตำแหน่งและรับเงินวิทยฐานะ   ต่าง ๆ นั้น ทางศูนย์กีฬาและสุขภาพ มหาวิทยาลัยรังสิต จึงได้จัดโครงการอบรมเชิงปฏิบัติการหลักสูตรการวิจัยเพื่อพัฒนาการเรียนการสอนและการผลิตผลงานวิชาการเพื่อเลื่อนวิทยฐานะสำหรับผู้บริหารและครูระดับการศึกษาขั้นพื้นฐาน เพื่อกำหนดวิทยฐานะชำนาญการพิเศษ เชี่ยวชาญ และเชี่ยวชาญพิเศษ
วัตถุประสงค์

วัตถุประสงค์โครงการอบรมเชิงปฏิบัติการ “การวิจัยเพื่อพัฒนาการเรียนการสอนและการผลิตผลงานวิชาการเพื่อเลื่อนวิทยฐานะสำหรับผู้บริหารและครูระดับการศึกษาขั้นพื้นฐาน” มีจุดมุ่งเน้นสำคัญเพื่อให้ผู้รับการฝึกอบรม มีลักษณะดังต่อไปนี้
1. มีความรู้ ความเข้าใจในการทำผลงานวิชาการ
2. สามารถเขียนผลงานวิชาการประเภท การวิจัยเพื่อพัฒนการเรียนการสอน  และการประเมินโครงการได้
3. สามารถส่งผลงานวิชาการ เพื่อเลื่อนวิทยฐานะได้
โครงสร้างหลักสูตร
เนื้อหาสาระที่กำหนดไว้ในโครงการอบรมเชิงปฏิบัติการครั้งนี้ แบ่งออกเป็น 2 ส่วน คือ แนวคิดหลัก (Concept) ของการวิจัยทางการศึกษา และฝึกปฏิบัติเขียนโครงร่างการวิจัย โดยมีรายละเอียดดังนี้

1. แนวคิดหลักของการวิจัยทางการศึกษา ประกอบด้วย แนวคิดหลักการเกี่ยวกับการวิจัยทางการศึกษา การพัฒนางานและวิชาชีพครูด้วยการทำวิจัยทางการศึกษา การวิจัยทางการศึกษากับการเลื่อนวิทยฐานะของครู และกระบวนการทำวิจัยทางการศึกษา
         
2. การฝึกปฏิบัติเขียนโครงร่างการวิจัย ประกอบด้วย องค์ประกอบสำคัญของโครงร่างการวิจัยทางการศึกษา ฝึกปฏิบัติการเขียนโครงร่างการวิจัย และการพัฒนาเครื่องมือที่ใช้ในการเก็บรวบรวมข้อมูล
แนวการจัดกิจกรรมการฝึกอบรม

กิจกรรมการฝึกอบรมประกอบด้วย การบรรยายและการอภิปราย การฝึกปฏิบัติเขียนโครงร่างและรับคำแนะนำจากวิทยากร การนำเสนอตัวอย่างโครงร่าง การนำเสนอตัวอย่างรายงานการวิจัย และการฝึกปฏิบัติการสืบค้นข้อมูลทางเครือข่ายคอมพิวเตอร์สำหรับการวิจัยทางการศึกษา
ผู้เข้ารับการอบรม
ผู้บริหารสถานศึกษา หัวหน้ากลุ่มสาระ ครู และผู้สนใจ ในกรุงเทพมหานครและปริมณฑล จำนวน 80 คน 

วิทยากรฝึกอบรม  
          
ดร. จิระศักดิ์ สาระรัตน์ 
ผู้อำนวยการศูนย์กีฬาและสุขภาพ  มหาวิทยาลัยรังสิต

อาจารย์ธิราภรณ์ กลิ่นสุคนธ์ 
รองคณบดีฝ่ายวิชาการและวิจัย คณะนิเทศศาสตร์ มหาวิทยาลัยรังสิต

ประโยชน์ที่คาดว่าจะได้รับ
1. ผู้บริหารสถานศึกษาและครูมีความรู้  ความเข้าใจเกี่ยวกับการทำผลงานทางวิชาการ
2. ผู้บริหารสถานศึกษาและครูสามารถเขียนโครงร่างและรายงานการวิจัยฉบับสมบูรณ์ได้
3. ผู้บริหารสถานศึกษาและครูรายงานการประเมินโครงการฉบับสมบูรณ์ได้
4. ผู้บริหารสถานศึกษาและครูสามารถเสนอผลงานวิชาการขอกำหนดตำแหน่งเป็นครูชำนาญการพิเศษ ครูเชี่ยวชาญและครูเชี่ยวชาญพิเศษในโอกาสต่อไปได้
ระยะเวลา/สถานที่ดำเนินโครงการ

วันที่ 10-11 กันยายน พ.ศ. 2554 / ณ ห้อง 1-702 อาคารอาทิตย์อุไรรัตน์ (ตึก 1) มหาวิทยาลัยรังสิต
ผู้รับผิดชอบโครงการ

ศูนย์กีฬาและสุขภาพ มหาวิทยาลัยรังสิต

หัวหน้าโครงการ คือ ดร.จิระศักดิ์ สาระรัตน์ 

เบอร์โทร. 081-9027735

รายละเอียดเพิ่มเติม อาจารย์พีระ  ศรีประพันธ์
 
เบอร์โทร. 081-6263500, 02-9972222 ต่อ 3302
  คุณอรอนงค์  ชูแก้ว 
 
เบอร์โทร. 083-2251026, 02-9972222 ต่อ 3302 
  คุณอรรถญา พิกุลพารุ่งโรจน์ 
เบอร์โทร. 087-9899033

ค่าลงทะเบียน

ค่าลงทะเบียนท่านละ 2,500 บาท

ทั้งนี้ค่าลงทะเบียนรวมค่าเอกสารประกอบการฝึกอบรมและซีดีฐานข้อมูล 2 ชุด (คือ การวิจัยและพัฒนาเพื่อเลื่อนวิทยฐานะ และการประเมินโครงการ) ค่าอาหารกลางวัน 2 มื้อ และค่าอาหารว่าง 4 มื้อ
กำหนด
โครงการอบรมเชิงปฏิบัติการหลักสูตร 
การวิจัยเพื่อพัฒนาการเรียนการสอนและการผลิตผลงานวิชาการเพื่อเลื่อนวิทยฐานะสำหรับผู้บริหารและครูระดับการศึกษาขั้นพื้นฐาน
วันเสาร์ที่ 10 กันยายน 2554
8.30 - 9.00 น.

ลงทะเบียน
9.00 – 10.30 น.

แนวคิดหลัก กระบวนการเขียนโครงร่างการวิจัยทางการศึกษา

10.30 – 10.45 น.

พักรับประทานอาหารว่าง
10.45 – 12.00 น.

ฝึกปฏิบัติเขียนโครงร่างการวิจัยและพัฒนาการเรียนการสอน
12.00 – 13.00 น.

พักรับประทานอาหารกลางวัน
13.00 – 14.30 น.

การฝึกปฏิบัติเขียนโครงร่างการวิจัย (ต่อ)
14.30 – 14.45 น.

พักรับประทานอาหารว่าง
14.45 – 16.30 น.

การฝึกปฏิบัติการสืบค้นข้อมูลทางเครือข่ายคอมพิวเตอร์
วันอาทิตย์ที่ 11 กันยายน 2554
9.00 – 10.30 น.

การฝึกปฏิบัติเขียนโครงร่างการวิจัย (ต่อ)
10.30 – 10.45 น.

พักรับประทานอาหารว่าง
10.45 – 12.00 น.

ทบทวนการเขียนโครงร่างการวิจัย นำเสนอตัวอย่างนวัตกรรม
และนำเสนอโครงร่างการวิจัยของแต่ละท่าน
12.00 – 13.00 น.

พักรับประทานอาหารกลางวัน
13.00 – 15.00 น.

การประเมินโครงการ
15.00 – 15.15 น.

พักรับประทานอาหารว่าง
15.15 – 16.00 น.

สรุปผลและตอบข้อซักถาม ปิดการอบรม
หมายเหตุ   โปรดนำเอกสารสื่อนวัตกรรมหรือผลงานทางวิชาการเดิม (ถ้ามี) มาด้วย และคอมพิวเตอร์โน๊ตบุ๊ค
แบบตอบรับการเข้าร่วมการอบรม
โครงการอบรมเชิงปฏิบัติการหลักสูตร
การวิจัยเพื่อพัฒนาการเรียนการสอนและการผลิตผลงานวิชาการเพื่อเลื่อนวิทยฐานะสำหรับผู้บริหารและครูระดับการศึกษาขั้นพื้นฐาน
หน่วยงาน/โรงเรียน...................................เขตพื้นที่การศึกษา………………………………… จังหวัด….…………………………………………….
1. ชื่อ-นามสกุล.......................................................................................................................
     ที่อยู่.............................................................................................................................
     ...................................................................เบอร์โทรศัพท์.................................................
     เบอร์โทรศัพท์มือถือ............................................อีเมล์.......................................................
2. ชื่อ-นามสกุล.......................................................................................................................

     ที่อยู่.............................................................................................................................
     ...................................................................เบอร์โทรศัพท์.................................................
     เบอร์โทรศัพท์มือถือ............................................อีเมล์.......................................................
3. ชื่อ-นามสกุล.......................................................................................................................

     ที่อยู่.............................................................................................................................
     ...................................................................เบอร์โทรศัพท์.................................................
     เบอร์โทรศัพท์มือถือ............................................อีเมล์.......................................................
อาหาร

( อาหารทั่วไป

( อาหารอิสลาม
( อาหารมังสวิรัติ
ทั้งนี้โรงเรียนได้ส่งผู้เข้าอบรมทั้งสิ้น........................คน

โดยได้นำเงินเข้าบัญชี ชื่อ ศูนย์การศึกษาต่อเนื่อง มหาวิทยาลัยรังสิต เลขที่บัญชี 099-222118-4 ธนาคารทหารไทย จำกัด (มหาชน) สาขาเมืองเอกรังสิต ประเภทออมทรัพย์
เป็นจำนวนเงินทั้งสิ้น....................................บาท

หมายเหตุ กรุณาทำสำเนาแบบตอบรับการเข้าร่วมการอบรม หากมีผู้สนใจเข้าร่วมโครงการอบรมมากกว่า 2 ท่าน
กรุณาส่งแบบตอบรับและหลักฐานการโอนเงิน คืนที่


ศูนย์กีฬาและสุขภาพ มหาวิทยาลัยรังสิต เมืองเอก ถนนพหลโยธิน ตำบลหลักหก อำเภอเมือง 


จังหวัดปทุมธานี โทร. 02-9972222 ต่อ 3302 โทรสาร 02-9972222 ต่อ 3301


ภายในวันจันทร์ที่ 5 กันยายน พ.ศ. 2554








